Grua stasjon

Grua stasjon er en jernbanestasjon på Gjøvikbanen ved Grua i Lunner kommune i Akershus fylke. Stasjonen ble opprettet som holdeplass i 1901 ett år før hele Gjøvikbanen sto ferdig, men fikk status som stasjon betjent for ekspedering av tog, reisende og gods i 1904 da ekspedisjonsbygningen tegnet av Paul Armin Due stod klar til bruk.

I 1972 ble stasjonen fjernstyrt og har i senere tid mistet betjeningen som følge av effektivisering. I 2010 ble plattformen for spor 2 oppgradert.Jf. Bane NORs oppslag om stasjonen.

Grua ligger 53,39 km fra Oslo S og 371,1 moh. Fra stasjonsområdet går det en rekke turløyper både om vinteren med preparerte skiløyper og for resten av året. Blant annet ligger Hadeland Bergverksmuseum i kort avstand fra Grua stasjon.

Innen utgangen av 2023 vil stasjonen ligge innenfor Ruters takstsoner i Oslo og Akershus i sone 2Ø.

 Referanser 

 Litteratur 




 Eksterne lenker 

Kategori:Jernbanestasjoner på Gjøvikbanen
Kategori:Jernbanestasjoner åpnet i 1901
Kategori:1901 i Norge
Kategori:Paul Armin Due
Kategori:Jernbanestasjoner i Lunner